CELEX: 32022D0679
Language: ro
Date: 2022-01-19 00:00:00
Title: Decizia de punere în aplicare (UE) 2022/679 a Comisiei din 19 ianuarie 2022 de stabilire a unei liste de supraveghere a substanțelor și compușilor ce reprezintă un motiv de preocupare legat de apa destinată consumului uman, astfel cum se prevede în Directiva (UE) 2020/2184 a Parlamentului European și a Consiliului [notificată cu numărul C(2022) 142] (Text cu relevanță pentru SEE)

27.4.2022   
               
               
                  RO
               
               
                  Jurnalul Oficial al Uniunii Europene
               
               
                  L 124/41
               
            
         DECIZIA DE PUNERE ÎN APLICARE (UE) 2022/679 A COMISIEI
         din 19 ianuarie 2022
         de stabilire a unei liste de supraveghere a substanțelor și compușilor ce reprezintă un motiv de preocupare legat de apa destinată consumului uman, astfel cum se prevede în Directiva (UE) 2020/2184 a Parlamentului European și a Consiliului
         
            
               [notificată cu numărul C(2022) 142]
            
         
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva (UE) 2020/2184 a Parlamentului European și a Consiliului din 16 decembrie 2020 privind calitatea apei destinate consumului uman (1), în special articolul 13 alineatul (8) primul paragraf,
         întrucât:
         
                     (1)
                  
                  
                     Directiva (UE) 2020/2184 prevede stabilirea unei liste de supraveghere care să cuprindă substanțele și compușii ce reprezintă un motiv de preocupare pentru public sau pentru comunitatea științifică din punctul de vedere al sănătății în ceea ce privește apa destinată consumului uman (denumită în continuare „lista de supraveghere”). Lista de supraveghere trebuie să indice o valoare orientativă pentru fiecare substanță sau compus și, dacă este necesar, o posibilă metodă de analiză care nu implică costuri excesive.
                  
               
                     (2)
                  
                  
                     În conformitate cu articolul 13 alineatul (8) din Directiva (UE) 2020/2184, 17-beta-estradiolul și nonilfenolul trebuie incluse în prima listă de supraveghere având în vedere proprietățile lor care perturbă sistemul endocrin și riscul pe care îl prezintă pentru sănătatea umană. Pe baza celor mai recente recomandări ale Organizației Mondiale a Sănătății privind parametrii apei potabile (2), prin prezenta decizie de punere în aplicare ar trebui stabilite valori orientative de 300 ng/l pentru nonilfenol și de 1 ng/l pentru 17-beta-estradiol.
                  
               
                     (3)
                  
                  
                     Limitele de cuantificare, astfel cum sunt definite în Directiva 2009/90/CE (3), sunt specificate pentru 17-beta-estradiol și nonilfenol astfel încât să permită măsurarea valorilor orientative cu un grad acceptabil de precizie fără a antrena costuri excesive.
                  
               
                     (4)
                  
                  
                     Măsurile prevăzute în prezenta decizie sunt conforme cu avizul comitetului menționat la articolul 22 alineatul (1) din Directiva (UE) 2020/2184,
                  
               ADOPTĂ PREZENTA DECIZIE:
         
            Articolul 1
            Lista de supraveghere a substanțelor și a compușilor ce reprezintă un motiv de îngrijorare legat de apa destinată consumului uman menționată la articolul 13 alineatul (8) din Directiva (UE) 2020/2184 este prevăzută în anexa la prezenta decizie.
         
         
            Articolul 2
            Prezenta decizie se adresează statelor membre.
         
         
            Adoptată la Bruxelles, 19 ianuarie 2022.
            
               
                  Pentru Comisie
               
               Virginijus SINKEVIČIUS
               
                  Membru al Comisiei
               
            
         
         
            (1)  JO L 435, 23.12.2020, p. 1.
         
            (2)  Recomandările Organizației Mondiale a Sănătății din 11 septembrie 2017 privind sprijinirea revizuirii anexei I la Directiva 98/83/CE a Consiliului privind calitatea apei destinate consumului uman (Directiva privind apa potabilă) - https://ec.europa.eu/environment/water/water-drink/pdf/WHO_parameter_report.pdf
         
            (3)  Directiva 2009/90/CE a Comisiei din 31 iulie 2009 de stabilire, în temeiul Directivei 2000/60/CE a Parlamentului European și a Consiliului, a specificațiilor tehnice pentru analiza chimică și monitorizarea stării apelor (JO L 201, 1.8.2009, p. 36).
      
      
         
            ANEXĂ
            LISTA DE SUPRAVEGHERE A SUBSTANȚELOR ȘI COMPUȘILOR CE REPREZINTĂ UN MOTIV DE PREOCUPARE LEGAT DE APA DESTINATĂ CONSUMULUI UMAN
            
                        
                           Denumirea substanței/grupului de substanțe sau a compusului/grupului de compusului/grupului de compuși
                        
                     
                     
                        
                           Numărul CAS
                        
                     
                     
                        
                           Număr UE
                        
                     
                     
                        
                           Valori orientative (ng/L)
                        
                     
                     
                        
                           Limita de cuantificare
                            (1)
                           (ng/L)
                        
                     
                     
                        
                           Posibilă metodă de analiză
                        
                     
                  
                        17-beta-estradiol
                     
                     
                        50-28-2
                     
                     
                        200-023-8
                     
                     
                        1 
                     
                     
                        ≤ 1 
                     
                     
                        —
                     
                  
                        Nonilfenol (2)
                        
                     
                     
                        84852-15-3
                     
                     
                        284-325-5
                     
                     
                        300 
                     
                     
                        ≤ 300 
                     
                     
                        EN ISO 18857-2
                     
                  
               (1)  Limita de cuantificare astfel cum este definită la articolul 2 alineatul (2) din Directiva 2009/90/CE.
            
               (2)  Aceste substanțe au fost identificate anterior ca, respectiv, CAS 25154-52-3 și 104-40-5.